CELEX: 22009D0049
Language: hu
Date: 2009-04-24 00:00:00
Title: Az EGT Vegyes Bizottság 49/2009 határozata ( 2009. április 24. ) az EGT-megállapodás XIII. mellékletének (Közlekedés) módosításáról

25.6.2009   
            
            
               HU
            
            
               Az Európai Unió Hivatalos Lapja
            
            
               L 162/30
            
         
      AZ EGT VEGYES BIZOTTSÁG 49/2009 HATÁROZATA
   
   (2009. április 24.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2009. március 17-i 35/2009 EGT vegyes bizottsági határozat (1) módosította.
            
         
               (2)
            
            
               A polgári légiközlekedési eseményekre vonatkozó, a 2003/42/EK európai parlamenti és tanácsi irányelv szerint cserélt információk központi adattárba történő rendezésével kapcsolatos végrehajtási szabályok meghatározásáról szóló, 2007. november 12-i 1321/2007/EK bizottsági rendeletet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a 66 g. pont (2003/42/EK európai parlamenti és tanácsi irányelv) után a következő ponttal egészül ki:
   
               „66ga.
            
            
               
                  32007 R 1321: a Bizottság 1321/2007/EK rendelete (2007. november 12.) a polgári légiközlekedési eseményekre vonatkozó, a 2003/42/EK európai parlamenti és tanácsi irányelv szerint cserélt információk központi adattárba történő rendezésével kapcsolatos végrehajtási szabályok meghatározásáról (HL L 294., 2007.11.13., 3. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               A 2. cikk (2) bekezdése a következő albekezdéssel egészül ki:
               »Tekintettel arra, hogy Liechtenstein és Svájc a 2003/42/EK irányelv szerinti közös nemzeti adatbázissal rendelkezik, a Liechtensteinből származó releváns adatok a svájci adatokkal együtt a központi adattárba kerülnek.«”
            
         2. cikk
   Az 1321/2007/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. április 25-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. április 24-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 130., 2009.5.28., 29. o.
   
      (2)  HL L 294., 2007.11.13., 3. o.
   
      (3)  Alkotmányos követelmények fennállását jelezték.